原因可能係社會黨冇對中國嘅文化大革命、蘇聯入侵捷克斯洛伐克（布拉格之春）呢啲重要問題表態（當時社會黨暗啞底接受緊蘇聯資助）而內部原因就係社會黨開始出現原教旨主義傾向，令佢哋嘅論說得唔到喺戰後快速成長嘅中產階級支持，加上社會黨嘅基層組織薄弱，長期依賴工會組織日本勞動組合總評議會（總評）令到原本會因為勞工階級增加同都市化受惠嘅社會黨，支持度竟然停滯不前，甚至倒退。